S-2892/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. júní 2022, á hendur D-kk-þgf M-kk-þgf A-kk-þgf, kt. [...], [...], Reykjavík, „fyrir fíkniefnalagabrot með því að hafa, fimmtudaginn 10. október 2019, á heimili sínu að [...] í Reykjavík, haft í vörslum sínum í sölu- og dreifingarskyni samtals 13 kannabisplöntur, og 15,75 gaf kannabislaufum, og hafa um nokkurt skeið fram til þessa dags ræktað greindar plöntur sem lögregla fann við leit.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 13 kannabisplöntum og 15,75 gaf kannabislaufumskv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð 808/2018. Einnig er krafist upptöku á vatnsdælu, tjaldi ásamt súlum, ljósaperu, spennubreyti og lampa sem lögregla lagði hald á, skv. munaskrá lögreglu nr. [...], skv. heimild í 7. mgr. 5. gr. sömu laga, en allt framangreint var haldlagt við leit lögreglu.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 20. júní 2022, var ákærða gert að greiða sekt með lögreglustjórasátt 19. febrúar 2020 fyri rakstur undir áhrifum ávana- og fíkniefna og fyrir að hafa ekið án þess að hafa endurnýjað ökuskírteini sitt. Þá var ákærða gert að greiða sekt með lögreglustjórasátt 15. apríl 2020 fyrir akstur undir áhrifum ávana- og fíkniefna og akstur án ökuréttinda. Var sú sátt hegningarauki við lögreglustjórasátt um greiðslu sektar frá 19. febrúar 2020.

Brot ákærða samkvæmt ákæru voru framin áður en ákærði gekkst undir framangreindar sáttir og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Brot ákærða er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna Með hliðsjón af framangreindu, sakarefni þessa máls, dómvenju og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar 13 kannabisplöntur og 15,75 gaf kannabislaufum skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð 808/2018. Einnig eru gerð upptæk vatnsdæla, tjald ásamt súlum, ljósapera, spennubreytir og lampi sem lögregla lagði hald á, skv. munaskrá lögreglu nr. [...], skv. heimild í 7. mgr. 5. gr. sömu laga, en allt framangreint var haldlagt við leit lögreglu.

V erjandi fór ekki fram á málsvarnarþóknun.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, D-kk-nf M-kk-nf A-kk-nf, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 13 kannabisplöntum, 15,75 gaf kannabislaufum, vatnsdælu, tjaldi ásamt súlum, ljósaperu, spennubreyti og lampa.

K-kk-nf K-kk-nf